|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏ה' תמוז, תשפ"ה  ‏1 יולי, 2025 |

הודעה לעיתונות:

**הפסקת פרסום ריבית התלבור**

**בהמשך להחלטת ועדת התלבור, אתמול, ב-30 ביוני 2025, פורסמו בפעם האחרונה, ריביות התלבור לכל התקופות. מעתה והלאה ריבית ה-SHIR –שיר, תחליף את ריבית התלבור ותשמש כבסיס לעסקאות בנגזרים.**

ההחלטה על החלפת ריבית התלבור לריבית שיר, תואמת את ההחלטות שהתקבלו במדינות מרכזיות בעולם, שלפיהן ריביות מסוג IBOR יוחלפו בריביות Over Night חסרות סיכון. ריבית שיר שווה לריבית בנק ישראל, אולם בימים שבהם אין פרסום של ריבית שיר, שוויה יהיה כפי שהיה במועד הפרסום האחרון.

ריבית שיר מפורסמת באתר בנק ישראל עד השעה 11:00 בכל יום, למעט שבת וראשון וימים נוספים, [כפי שמפורסם ומתעדכן מעת לעת​​.](https://boi.org.il/media/c4znyfi0/20240704-%D7%99%D7%9E%D7%99%D7%9D-%D7%91%D7%94%D7%9D-%D7%9C%D7%90-%D7%9E%D7%AA%D7%A4%D7%A8%D7%A1%D7%9D-%D7%A9%D7%99%D7%A8-%D7%A2%D7%91%D7%A8%D7%99%D7%AA.pdf)

**ד"ר גולן בניטה, מנהל חטיבת השווקים בבנק ישראל**: "אנו שמחים להודיע על השלמת פרויקט המעבר מריבית התלבור לריבית השיר. המעבר היה כרוך בשלבים רבים, ודרש שיתוף פעולה הדוק של גופים רבים בארץ ובעולם, ואני רוצה להודות להם על כך. החלפת ריבית התלבור בריבית שיר, צפויה לתרום לקידומו ופיתוחו של שוק נגזרי הריבית השקלית."

מידע נוסף לגבי ה[תלבור](https://boi.org.il/roles/markets/telbor/) ו[ריבית שיר](https://boi.org.il/roles/markets/shir/) ניתן למצוא באתר בנק ישראל.